મેરીટની વાત કરીએ તો, જીપીએસસી વર્ગ 1-2 પરીક્ષામાં કુલ 3 પ્રશ્નપત્રોમાં પ્રથમ પ્રશ્નપત્ર (ગુજરાતી અને અંગ્રેજી) એકદમ સરળ હતું જેમાં એવરેજ વિદ્યાર્થીઓને 150માંથી 90 માર્ક્સ સ્વાભાવિક રીતે આવી શકે. બીજુ પ્રશ્નપત્ર (રિઝનીંગ અને ગણિત) થોડુ અઘરુ હતું તેમજ સમય માંગી લે તેવું હતું. બીજા પ્રશ્નપત્રમાં રિઝનીંગના 75 માર્કસમાંથી 55 આવી શકે તેવું માની લઇએ કારણકે રિઝનીંગના પ્રશ્નો પ્રમાણમાં સહેલા હતા. બીજા પ્રશ્નપત્રના બીજા સેક્શન એટલે કે ગણિતની વાત કરીએ તો વિદ્યાર્થીઓ અનુસાર તે ખુબજ અઘરું હતું અને સમય ઘટ્યો હતો તેથી આપણે તેના 75 માર્ક્સમાંથી ફક્ત 30 જ ગણીએ (આમ જોવા જઇએ તો વર્ગ 1-2ની પરીક્ષામાં વધુ માર્ક્સ જ હોવા જોઇએ પણ આપણે મિનીમમ માર્ક્સ જ ગણીએ). છેલ્લે ત્રીજા પ્રશ્નપત્રની વાત કરીએ તે પણ ખુબજ અઘરુ તેમજ સિલેબસ બહારના ઘણા પ્રશ્નો હોવાથી વિદ્યાર્થીઓને મુંઝવણ કરાવે તેવું હતું. ત્રીજા પ્રશ્નપત્રમાં કુલ 200 માર્કસ માંથી 80 તો ગણી જ શકાય? આટલા ઓછા માર્ક્સ ગણ્યા બાદ કુલ સરવાળો કરીએ તો પણ 90 + 55 + 30 + 80 = 255 થાય.